(8r) MENSIS JANUARIUS habet dies XXXI. Luna, Laetaniae indicendae. Kal. Jan. Circumcisio domini et octavae nativitatis ipsius. Romae, natalis sancti Almachii martyris, qui iubente Alyppio urbis praefecto cum diceret hodie octavae dominici diei sunt, cessate a superstitionibus idolorum et sacrifitiis pollutis, a gladiatoribus hac de causa occisus est. Item Romae, sanctae Martinae virginis et martyris. Eodem die apud Spoletum civitatem Tusciae, sancti Concordii martyris, temporibus Antonini imperatoris. Item Romae via Appia, choronae militum XXX, sub Diocletiano. Apud Africam, sancti Fulgentii, ecclesiae Ruspensis episcopi et confessoris. Apud Alexandriam, sanctae Eufrosinae virginis. In territorio Lugdunensi, monasterio Jurensium, sancti Eugendi abbatis, cuius vita virtutibus et miraculis plena refulsit. Ipso die pago Claromontensi, coenobio Silviniaco, transitus sancti Oudilonis abbatis et confessoris. Et aliorum plurimorum sanctorum martyrum, virginum et confessorum. Preciosa in conspectu domini. IIII Non. Jan. Beati Macharii abbatis. In Ponto civitate Thomis, trium fratrum, Argei, Narcisci, et Marcellini pueri. Eodem die, sanctissimi Paragodae, VII Viennensis episcopi. (8v) III Non. Jan. Romae, natalis sancti Antheros papae et martyris; qui vicesimus post beatum Petrum, cum XII annis rexisset ecclesiam, passus est sub Maximiano. Apud Parisium, sanctae Genovefae virginis. Eodem die, sancti Florentii martyris, urbis Viennensis octavi episcopi. II Non. Jan. Natalis sancti Titi, apostolorum discipuli; Apud Africam, natalis sanctorum Aquilini, Gemini, Eugentii, Marciani, Quinti, Theodoti, et Triphonis, praeclarissimorum martyrum. Eodem die apud urbem Romam, sanctorum martyrum Prisci presbyteri, et Priscilliani clerici, atque Benedictae religiosissimae feminae sub Iuliano impiissimo. Item apud Romam, beatae Dafrosae, uxoris Fabiani martyris. Non. Jan. Romae, natalis sancti Thelesphori; qui septimus post Petrum apostolum pontifex ordinatus, sedit annos XI, menses III, dies XXI, illustreque martirium duxit. Apud Anthyochiam, sancti Symeonis monachi, mirae sanctitatis viri. VIII Id. Jan. Epyphania Domini, idem apparitio. Eodem die, passio sanctae Macrae virginis, sub praeside Ricovaro. VII Id. Jan. Relatio pueri Iesu ex Aegypto. Et natalis sancti Luciani, Anthyochenae ecclesiae presbyteri et martyris, sub Maximiano imperatore. Item apud Anthyochiam, sancti Cleri diaconi, qui pro Christo decollatus, martyrium consummavit. (9r) VI Id. Jan. Neapolim Campaniae, sancti Severiani confessoris, fratris beati Victorini clarissimi viri. Belvacus, sanctorum Luciani et Messiani. V Id. Jan. In Mauritania Cesariensi, natalis sanctae Martianae virginis et martyris. Eodem die apud Anthyochiam, sancti Juliani martyris, et Basilissae coniugis eius. IIII Id. Jan. Apud Thebaidem, natalis beati Pauli primi heremitae. Qui a sexto decimo aetatis suae anno, usque ad centesimum tercium decimum, solus in heremo permansit; cuius animam inter apostolorum et prophetarum choros ad coelum ferri ab angelis sanctus Antonius vidit. Apud Cyprum, beati Nichanoris, qui unus fuit de septem primis diaconibus. Sancti Ygini papae, qui sedit Romae annos quatuor. III Id. Jan. Apud Alexandriam, natalis sanctorum confessorum Petri, Severi, et Leucii, quorum gesta habentur. In Africa, natalis sancti Salvii martyris. II Id. Jan. Apud Achaiam, natalis sancti Sathyri martyris, qui transiens ante quoddam idolum, cum exuflasset illud signans se, statim corruit. Ob quam causam decollatus est. Eodem die, sancti Archadii martyris. Id. Jan. Romae via Lavicana, choronae militum XL, sub Gallieno imperatore. Pictavis, sancti Hylarii episcopi et confessoris. Apud Viennam, sancti Veri episcopi, qui praesedit ecclesiae post sanctum Amantium. (9v) XVIIII Kl. Febr. Apud Nolam Campaniae, beati Felicis presbyteri. Apud Viennam, sancti Caeoaldi episcopi et confessoris. XVIII Kl. Febr. Abachuc, et Micheae prophetarum. Item beati Macharii abbatis, discipuli beati Antonii. Eodem die beati Ysidori, sanctitate vitae ac fide praeclari. Apud Bituricas, translatio Sulpitii episcopi et confessoris. Ipso die, sancti Mauri abbatis, discipuli sancti Benedicti. XVII Kl. Febr. Romae via Salaria in cimiterio Priscillae, natalis sancti Marcelli papae, sub Maximiano imperatore. Apud Arelatem, sancti Honorati episcopi et confessoris. XVI Kl. Febr. In Aegypto apud Thebaidem, beati Antonii monachi. Apud Lingonas, sanctorum geminorum Speusippi, Elasippi, et Melasippi. XV Kl. Febr. Cathedra sancti Petri apostoli, qua primum Romae sedit. Eodem die, sanctae Priscae martyris. Et in Ponto, natalis sanctorum martyrum Mosei et Ammonii. XIIII Kl. Febr. In Smirna, natalis sancti Germanici martyris. Eodem die Apud Spoletum, sancti Pontiani martyris, temporibus Antonini imperatoris, sub iudice Fabiano. XIII Kl. Febr. Romae, Fabiani episcopi et martyris, sub Decio imperatore. Eodem die, natalis sancti Sebastiani martyris. Ipso die Romae, sanctorum martyrum Marii et Marthae, cum filiis suis Audifax et Abbachuc. XII Kl. Febr. Romae, natalis sanctae Agnetis virginis et martyris, sub praefecto urbis Simphronio. Apud Trecas, passio sancti Patrocli martyris. (10r) XI Kl. Febr. In Hispaniis civitate Valentia, natalis sancti Vincentii levitae et martyris. Ad aquas Salvias, sancti Anastasii monachi et martyris, de Perside. Ipso die in Galliis civitate Ebreduno, sanctorum martyrum Vincentii, Orontii, et Victoris. Eodem die, sancti Gaudentii episcopi Novariensis urbis, miraculis clari. X Kl. Febr. Apud Phylippis, beati Parmenae, qui unus fuit de septem diaconibus. Romae, sanctae Emerentianae virginis, conlactaneae sanctae Agnetis. VIIII Kl. Febr. Apud Ephesum, natalis sancti Thymothei discipuli apostoli Pauli. Apud Anthyochiam, beati Babilae episcopi sub Decio. Et in Neocesarea civitate, sanctorum martyrum Mardoni, Musoni, Eugenii, et Metelli. VIII Kl. Febr. Conversio sancti Pauli. Eodem die, sancti Ananiae, qui beatum Paulum baptizavit. Apud Gabalensium civitatem, sancti Severiani episcopi et confessoris. Item natalis sancti Praeiecti Arvernensis episcopi et martyris, et Amarini abbatis. VII Kl. Febr. Natalis sancti Policarpi episcopi et martyris, discipuli sancti Johannis apostoli, cum aliis XII. Eodem die, sancti Theogenis, cum aliis XXXVI. Apud Bituricas, beati Sulpicii episcopi eiusdem civitatis. VI Kl. Febr. Natalis sancti Johannis episcopi Constantinopolitani, qui Crisostomus apellatur. Item beati Macharii abbatis monasterii Badonensis. Et apud Bethlehem Iudae, dormitio sanctae Paulae, matris Eustochiae virginis. V Kl. Febr. Natalis sanctae Agnetis secundo. Et in civitate (10v) Apollonia, Leucii, Tyrsi, et Calenici martyrum. Eodem die apud Alexandriam, beati Cyrilli episcopi et confessoris. Et in monasterio Romanensi, Johannis presbyteri viri Dei. IIII Kl. Febr. Romae, natalis Papiae et Mauri militum, temporibus Diocletiani. Eodem die Treveris, beati Valerii episcopi, discipuli sancti Petri apostoli. III Kl. Febr. Apud Anthyochiam, passio sancti Yppoliti martyris. Iherosolimis, beatissimi Mathiae episcopi. Item beati Alexandri martyris. II Kl. Febr. Apud Alexandriam, natalis sancti Metramni martyris. Item sanctorum martyrum, Saturnini, Tyrsi, et Victoris. Eodem die apud Trientinam urbem, beati Vigilii episcopi et martyris. MENSIS FEBRUARIUS habet dies XXVIII. Luna, Laetaniae indicendae. Kalendas Februarii Apud Smirnam, natalis sancti Pyonii martyris, sub persequutione Antonini Veri, cum aliis XV. Apud Anthyochiam, passio sancti Ignatii episcopi et martyris. Eodem die, beati Effrem Edissenae ecclesiae diaconi. Item in Schochia, sanctae Brigidae virginis. Eodem die, beati Pauli, civitatis Trycastinae episcopi, vita et miraculis clari. IIII Non. Febr. Ypapanti domini, id est praesentatio. Et apud Cesaream, beati Cornelii episcopi, quem beatus Petrus baptizavit. Eodem die Romae, sancti Proniani martyris, tempore Maximiani imperatoris. III Non. Febr. In Affrica, beati Celerini diaconi et confessoris, et sanctorum martyrum Celerinae, aviae eius, et Laurentini, et Ignatii. (11r) Apud Sebastem civitatem, passio sancti Blasii episcopi et martyris. Viennae, sancti Eventii episcopi gloriosi. II Non. Febr. In civitate Aegypti quae apellatur Thymus, passio beati Phyleae episcopi, eiusdem urbis, et Filoromi tribuni militum romanorum, cum quibus etiam innumera multitudo fidelium persecutione Diocletiani martyrio choronata est. Non. Febr. Apud Siciliam civitate Catinensium, passio sanctae Agathes virginis, sub Decio imperatore, proconsule Quintiano. Viennae, beati Aviti episcopi. VIII Id. Febr. Apud Caesaream Capadotiae, natalis sanctae Dorotheae virginis et martyris. Eodem die, natalis sancti Antholiani, qui apud Arvernam martyrio choronatus est. VII Id. Febr. In Britanniis civitate Augusta, natalis sancti Auguli episcopi et martyris. Sancti Moysetis episcopi. VI Id. Febr. Apud Armeniam minorem, natalis sanctorum martyrum Dyonisii, Emiliani, et Sebastiani. Eodem die apud Alexandriam, sanctae Choyntae martyris. V Id. Febr. Apud Alexandriam, Apolloniae virginis, quae ignem pro Christo sustinens martyrio choronata est. IIII Id. Febr. Romae, sanctorum martyrum Zotici, Hyrenei, Jacincti, et Amantii. In Oriente, sanctae Sotheris virginis et martyris. Item Romae via Lavicana, militum X. Ipso die, natalis sanctae Scolasticae virginis. III Id. Febr. Apud Viennam, sancti Simplidis episcopi et confessoris. Item Alexandriae, depositio sanctae Euphrasiae virginis. (11v) II Id. Febr. In Hispaniis civitate Barcinona, natalis sanctae Eulaliae virginis et martyris. In Affrica, passio sancti Damiani militis. Et ‘ Alexandria, Modesti, et Ammonii, infantum ac martyrum. Id. Febr. Apud Anthyochiam, natalis Agabi prophetae in novo testamento. In Militena civitate Armeniae, natalis sancti Poliocti martyris. Gregorii papae secundi, qui rexit ecclesiam annis sedecim. XVI Kl. Marcii Romae natalis sancti Valentini presbyteri et martyris, sub Claudio caesare. Eodem die, sancti Valentini Interrammensis episcopi et martyris. Et apud Alexandriam, sanctorum martyrum, Bassi, Antonii, Protolici, qui in mare mersi sunt. Item Cyrionis presbyteri, Moyseos, Bassiani lectoris, Agathonis exorcistae, qui omnes igni combusti sunt. Item Dyonisii, et Ammonii, decollatorum. Eodem die sanctorum martyrum, Vitalis, Feniculae et Zenonis. XV Kl. Mar. Romae, sancti Cratonis martyris. In Galliis civitate Vasionense, sancti Quinidii episcopi. XIIII Kl. Mar. Natalis sancti Onesimi discipuli apostoli Pauli. Et in Cumis sanctae Julianae virginis et martyris, sub imperatore Maximiano. Eodem die apud Aegyptum, Juliani cum aliis numero quinque milibus. XIII Kl. Mar. In Perside, natalis sancti Polocronii, Babiloniae et Thesifontis episcopi, sub Decio persequutore. XII Kl. Mar. Iherosolimis, beati Symeonis episcopi et martyris. Eodem die sanctorum martyrum Claudii et (12r) uxoris eius Prepedignae, et filiorum Alexandri, et Cutiae et fratris Claudii beati Maximi, sub Diocletiano. XI Kl. Mar. Romae, beati Gabini presbyteri et martyris, patris beatissimae Susannae, sub Diocletiano. X Kl. Mar. Apud Tyrum, quae est urbs maxima Fenicis, beatorum martyrum quorum numerum Dei scientia sola colligit, sub Diocletiano imperatore. VIIII Kl. Mar. Apud Syliam, martyrum LXXVIIII, sub Diocletiano. VIII Kl. Mar. Apud Anthyochiam, Cathedra sancti Petri. Eodem die Apud Alexandriam, Abilii episcopi. Apud Iherapolim, sancti Papiae episcopi. Item beati Aristyon, qui unus fuit de septuaginta duobus discipulis Christi. Viennae, sancti Pascati episcopi et confessoris. VII Kl. Mar. Apud Smyrmium, natalis sancti Synerici monachi et martyris, sub Maximiano imperatore. Item aliorum sexaginta duorum, qui cum eodem passi sunt. Ipso die, sancti Policarpi presbyteri et confessoris. VI Kl. Mar. Natalis sancti Mathyae apostoli. Et inventio capitis Praecursoris Domini, tempore Martiani principis. Eodem die beati Sergii martyris. V Kl. Mar. Apud Aegyptum, natalis sanctorum martyrum Victoriani, Victoris, Nichofori, Claudiani, Dioscori, Serapionis, et Papiae, sub Numeriano imperatore, agente Sabino duce. IIII Kl. Mar. In civitate Pergen Pamphyliae, beati Nestoris episcopi et martyris. Eodem die beati (12v) Alexandri, Alexandrinae civitatis episcopi gloriosi senis. III Kl. Mar. Apud Hispaniam civitate Hispali, natalis sancti Leandri episcopi et confessoris. Item eodem die in Alexandria, natalis sancti Juliani martyris. Item apud Lugdunum, sancti Baldemeris viri Dei. II Kl. Mar. In territorio Lugdunensi, locis Iurensibus, beati Romani abbatis et confessoris. MENSIS MARTIUS habet dies XXXI. Luna, Laetaniae indicendae. Kalendas Martii Romae, sanctorum martyrum ducentorum sexaginta, temporibus Claudii. VI Non. Mar. Romae, via Latina, sanctorum Jovini et Basylei, qui passi sunt sub Valeriano et Gallieno. Eodem die, martyrum plurimorum, sub Alexandro imperatore. V Non. Mar. Natalis sanctorum martyrum Emitherii, et Caeledonii. Apud Caesaream Palestinae, sanctorum martyrum Maurini militis, et Asterii senatoris, sub persequutione Valeriani. Simplicii papae, qui sedit Romae annis quindecim. IIII Non. Mar. Natalis sancti Lucii papae et martyris, tempore Valeriani et Gallieni. Item Romae via Apia, sanctorum martyrum nongentorum. Eodem die, sancti Gaii palatini martyris. III Non. Mar. Apud Anthyochiam, natalis Focae martyris. Ipso die, sancti Eusebii palatini, et aliorum octo martyrum. II Non. Mar. Nichomediae, natalis sanctorum martyrum Victoris et Victorini. Non. Mar. In Mauritania civitate Tuburbitanorum, passio sanctarum martyrum Perpetuae et Felicitatis, et cum eis Revocati, Saturnini, et Secunduli martyrum. VIII Id. Mar. Apud Chartaginem, natalis sancti Poncii martyris, (13r) beati Cipriani episcopi diaconi, et ipsius comitis semper. VII Id. Mar. Apud Misenam civitatem, sancti Gregorii episcopi, fratris beati Basilii episcopi. Apud Barcinonam, beati Patiani episcopi. VI Id. Mar. Natalis sanctorum martyrum, Alexandri, et Gaii, de Eumenia tempore Antonini Veri. In Perside, natalis sanctorum martyrum numero quadraginta duorum. V Id. Mar. Apud Sebastem Armeniae minoris, XL militum, tempore Licinii regis, sub praeside Agricolao. IIII Id. Mar. Romae, beatorum pontificum Gregorii doctoris et apostoli Anglorum, qui sedit ibi annos XIII, menses VI, dies X, et Innocentii, qui praesedit ecclesiae annis quindecim. Apud Nichomediam, beati Petri martyris. Item Nichomediae, sanctorum Egduni presbyteri, et aliorum VII. Eodem die, passio sancti Maximilliani martyris. III Id. Mar. Apud Nichomediam, natalis sanctorum Macedonii presbyteri, et Patriciae uxoris eius, et filiae Modestae. Nicea civitate, sanctorum martyrum Theusetae, et Horris filii eius, Theodorae, Nimphodorae, Marci, et Arabiae. II Id. Mar. Romae martyrum XLVII, qui baptizati a beato Petro apostolo, Neroniani gladio consumpti sunt. Id. Mar. Apud Thessalonicam civitatem, natalis sanctae Matronae, quae pro Christo martirizata est. XVII Kl. Apr. Romae, natalis sancti Ciriaci, qui iubente Maximiano capite truncatus est cum Largo, et Smaragdo, et aliis XX. Apud Viennam, sancti Isicii episcopi. XVI Kl. Apr. In Schothia, natalis sancti Patricii episcopi et confessoris. (13v) Eodem die, natalis sanctae Geretrudis virginis. XV Kl. Apr. Natalis sancti Alexandri episcopi Iherosolimorum, qui persequutione Decii pro Christo martyrio choronatus est. XIIII Kl. Apr. Apud Penarensem urbem, beati Johannis magnae sanctitatis viri. Eodem die apud Surrentum, sanctorum martyrum Quinti, Quintilli, Quartillae, et Marci, cum aliis VIIII. XIII Kl. Apr. In Britanniis, sancti Chutberti episcopi et confessoris. Eodem die, sancti Archyppi, commilitonis Pauli apostoli. XII Kl. Apr. Apud Cassinum castrum, natalis sancti Benedicti abbatis, cuius vitam, virtutibus et miraculis gloriosam, beatus Gregorius papa scribit. Item ipso die, beati Serapionis anachoretae. Et in territorio Lugdunensi, sancti Lupicini. XI Kl. Apr. In Galliis civitate Narbonae, natalis sancti Pauli episcopi, apostolorum discipuli. X Kl. Apr. In Africa, sanctorum martyrum Victoriani, Frumentii, et alterius Frumentii, et duorum germanorum, qui omnes pro Christo egregie choronati sunt. VIIII Kl. Apr. Romae, natalis sancti Pigmenii presbyteri, et martyris, sub Iuliano impiissimo, quem ipse a primaevo edocuit. VIII Kl. Apr. Ut fides fidelium credit, adorat et praedicat, virginem MARIAM, dominum parituram, Gabrihel archangelus venerando salutat. In Nichomedia, natalis Dulae ancillae militis, quae pro cas itate occisa est. Item Romae, Cyrini martyris sub Claudio. Eodem die apud Smirnum, natalis sancti Hyrenei episcopi et martyris, sub Maximiano. VII Kl. Apr. Romae via Lavicana, sancti Castuli martyris. Eodem die apud Pentapolim Lybiae, Theodori episcopi et martyris, (14r) Hyrenei diaconi, Serapionis, et Ammonii lectorum. Item apud Syrmium, sancti Montani presbyteri et martyris, ac uxoris eius. VI Kl. Apr. Apud Aegyptum, beati Johannis heremitae, admirandae sanctitatis et religionis viri. V Kl. Apr. Apud Caesaream Palestinae, sanctorum martyrum Prisci, Malchi, et Alexandri, sub persequutione Valeriani. Apud urbem Cabilonensium, depositio Guntramni regis Francorum, viri religiosi. Syxti papae, qui sedit Romae annis VIII. IIII Kl. Apr. Natalis sancti Eustasii abbatis, discipuli sancti Columbani. Eodem die, sanctorum martyrum Armogastis, Archimini et Satyri, qui apud Africam cursum gloriosi certaminis compleverunt. III Kl. Apr. Romae, sancti Quirini tribuni, et martyris, sub Traiano imperatore. II Kl. Apr. Romae, sanctae Balbinae virginis, filiae Quirini martyris gloriosi. MENSIS APRILIS habet dies XXX. Luna, Laetaniae indicendae. Kalendas Aprilis Romae, beatissimae Theodorae martyris, sororis illustrissimi martyris Hermetis. Eodem die, sancti Venantii episcopi et martyris. Et in pago Viomnoense, sancti Walarici confessoris. IIII Non. Apr. Natalis sancti Nicetii Lugdunensis episcopi. Et apud Caesaream Capadotiae, sanctae Theodosiae virginis et martyris. III Non. Apr. Thessalonicae, natalis sanctarum virginum Agapis, et Chyoniae, sub Diocletiano. Apud Scythiam, civitate Thomis, sanctorum Evagrii, et Benigni. (14v) Apud Tauromeniam Siciliae, sancti Pancratii. II Non. Apr. Natalis sancti Ambrosii episcopi et confessoris, cuius studio tota Italia ad fidem catholicam conversa est. Non. Apr. Thessalonicae, natalis sanctae Hyrenes virginis et martyris, sub Sisinnio comite. Apud Aegyptum, sanctorum martyrum Martianae, Nichanoris, et Apollonii. Apud Caesaream Lytiae, natalis sancti Amphyani. VIII Id. Apr. Syxti papae et martyris, temporibus Adriani imperatoris, qui rexit ecclesiam annis X, mensibus II, die uno. VII Id. Apr. Heiesyppi viri sanctissimi, apostolorum temporibus vicini. VI Id. Apr. Turonis sancti Perpetui episcopi, admirandae sanctitatis viri. Caelestini papae, qui rexit ecclesiam annis VIII. V Id. Apr. Apud Syrmium natalis septem virginum, quae in unum meruerunt choronari. Apud Anthyochiam, beati Prochori diaconi, qui unus fuit de septem primis. IIII Id. Apr. Ihezechielis prophetae, et apud Romam, beatorum martyrum plurimorum, sub Aureliano. III Id. Apr. Apud Cretam urbem Cortinae, beati Phylippi episcopi, vita et doctrina praeclari. II Id. Apr. Romae via Aurelia miliario tercio, in cimiterio Calepodii, sancti Julii episcopi et confessoris. Id. Apr. Apud Pergamum Asiae urbem, sanctorum Carpi episcopi et Papirii diaconi, et Agathonicae optimae feminae, aliarumque multarum, quae pro Christo martyrio choronatae sunt. Apud Hyspaniam, natalis sancti Herminigildi martyris gloriosi. XVIII Kal. Maii Romae via Appia in cimiterio Praetextati, (15r) natalis sanctorum martyrum Tyburcii, Valeriani, et Maximi, sub Almachio praefecto. Interamne, sancti Proculi martyris. Item sanctae Domnae virginis cum sociis virginibus choronatae. Apud Alexandriam, beati Frontonis abbatis et confessoris. XVII Kl. Maii In civitate Cordula, natalis Olimpiadis, et Maximi, nobilium, sub Decio. In Hyspaniis civitate Caesaraugusta, natalis sanctorum octo martyrum, cum reliquis IIII. Apud Italiam, sanctorum martyrum Maronis et Euticetis, et Victorini. XVI Kl. Maii Apud Chorinthum, Calixti, et Carisii, cum aliis VII. XV Kl. Maii Apud Africam, natalis sancti Mappalici, qui cum aliis pluribus martyrio choronatus est. Apud Anthyochiam, natalis sanctorum Petri diaconi, et Hermogenis. Apud Viennam, sancti Pantagati episcopi. Aniceti papae, qui sedit annis XI. XIIII Kl. Maii Apud Messanam civitatem Apuliae, natalis sanctorum martyrum Eleuterii episcopi, et Anthyae matris eius. Eodem die Romae, sancti Apollonii senatoris, sub Commodo imperatore. XIII Kl. Maii In Armenia civitate Militena, sanctorum septem martyrum, una die choronatorum. Apud Chorinthum, beati Thymonis, de illis VII primis diaconibus. XII Kl. Maii Romae, sancti Victoris papae, et martyris, sub Severo principe, qui rexit ecclesiam, annis X. Item Romae, sanctorum martyrum Sulpicii, et Serviliani. Eodem die in Galliis civitate Ebredunense, sancti Marcellini episcopi. XI Kl. Maii Apud Persidem, natalis sancti Symeonis episcopi Seleutiae et Tesipontis regalium civitatum, cum aliis C et V sub Sabore rege Persarum, sexta feria ante pascha. (15v) Apud Alexandriam, sanctorum martyrum Fortunati, Aratoris presbyteri, Felicis, Silvii, et Vitalis, qui in carcere quieverunt. Sotheris papae, qui sedit annis VIIII. X Kl. Maii Romae, via Appia in cimiterio Calixti, sancti Gaii papae et martyris, sub Diocletiano, qui rexit ecclesiam annis XI, mensibus IIII, diebus XII. Apud Persidem sanctorum martyrum ducentorum quinquaginta. Lugduno Galliae, natalis sancti Epipodii, sub persequutione Antonini Veri. Eodem die in Corduba civitate, martyrum V. Vienna, sancti Juliani episcopi. Agapiti papae. VIIII Kl. Maii In Perside, passio sancti Georgii martyris. In Galliis civitate Valentia, natalis sanctorum martyrum Felicis presbyteri, Fortunati, et Achillei diaconorum. In Fontanella monasterio, sancti Vulframni episcopi et confessoris. VIII Kl. Maii Lugduno Galliae, natalis sancti Alexandri, cum aliis XXXIIII. In Brittannia, sancti Melliti episcopi. VII Kl. Maii Apud Alexandriam, natalis sancti Marci Evangelistae. Eodem die Romae, Laetania maior ad sanctum Petrum. Apud Viennam, sancti Clarentii episcopi et [...]